PATVIRTINTA

Šilalės rajono savivaldybės administracijos direktoriaus

2025 m. birželio 17 d. įsakymu Nr. DĮV-333

**ŠILALĖS miesto šventės MUGĖS ORGANIZATORIAUS PARINKIMO TVARKOS APRAŠAS**

**I SKYRIUS**

[**BENDROSIOS NUOSTATOS**](https://teisineinformacija.lt/marijampole/document/61022)

1. Šilalės miesto šventės mugės (toliau – Mugė) organizatoriaus parinkimo tvarkos aprašas (toliau – Aprašas) reglamentuoja Mugės, kaip savarankiško renginio organizatoriaus (toliau – Mugės organizatorius), parinkimo konkurso (toliau – Konkursas) tvarką ir sąlygas. Konkurso tikslas yra parinkti Mugės organizatorių.
2. Konkurso organizatorė yra Šilalės rajono savivaldybės (toliau – Savivaldybė) administracija.
3. Konkursą vykdo Savivaldybės administracijos direktoriaus įsakymu sudaryta **Šilalės miesto šventės mugės organizatoriaus** **konkurso komisija** (toliau – Komisija).
4. Konkursas yra atviras. Konkurse gali dalyvauti Lietuvos Respublikoje registruoti juridiniai asmenys, kurie pagal įstatymus nėra bankrutavę ar bankrutuojantys, nėra likviduojami ar restruktūrizuojami, nėra su kreditoriais sudarę taikos sutarties, sustabdę ar apriboję savo veiklos.
5. Konkurso metu asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą ir apsaugą.
6. Mugės organizatoriaus Konkursas skelbiamas vienam renginiui – Šilalės miesto šventei.

**II SKYRIUS**

**Konkurso OBJEKTAS**

1. Konkurso objektas – Mugės, kuri vyks 2025 m. rugpjūčio 2 d., organizatoriaus parinkimas. Mugė vyks Šilalės mieste, J. Basanavičiaus, Dariaus ir Girėno, S. Gaudėšiaus, Vytauto Didžiojo, Nepriklausomybės gatvėse.
2. Mugė organizuojama vadovaujantis Renginių organizavimo Šilalės rajono savivaldybės viešosiose vietose taisyklėmis, patvirtintomis Savivaldybės tarybos 2025 m. sausio 30 d. sprendimu Nr. T1-4 „Dėl Renginių organizavimo Šilalės rajono savivaldybės viešosiose vietose taisyklių patvirtinimo“, Vietinių rinkliavų Šilalės rajono savivaldybės teritorijoje nuostatais, patvirtintais Savivaldybės tarybos 2025 m. sausio 30 d. sprendimu Nr. T1-15 „Dėl Šilalės rajono savivaldybės prekybos (paslaugų teikimo) viešosiose vietose ir rinkliavų nustatymo nuostatų patvirtinimo“, Savivaldybės tarybos 2016 m. birželio 30 d. sprendimu Nr. T1-194 „Dėl prekybos alkoholiniais gėrimais laiko ribojimo renginių metu Šilalės rajono savivaldybės teritorijoje“, Prekybos ir paslaugų teikimo Šilalės rajono savivaldybės viešosiose vietose taisyklėmis, patvirtintomis Savivaldybės tarybos 2011 m. gegužės 25 d. sprendimu Nr. T1-42 „Dėl Prekybos ir paslaugų teikimo Šilalės rajono savivaldybės viešosiose vietose taisyklių patvirtinimo“.
3. Mugėje galima prekiauti tautinio paveldo produktais, tradiciniais gaminiais, tautodailės, dailiųjų amatų ir rankų darbo gaminiais, knygomis, rankų darbo žaislais, suvenyrais, alkoholiu iki 15 proc., žemės ūkio ir maisto produktais.
4. Mugėje leidžiama prekiauti fiziniams ir juridiniams asmenims, teisės aktų nustatyta tvarka gavusiems leidimus prekiauti viešojoje vietoje renginio metu. Mugės organizatorius užtikrina, kad Mugėje būtų prekiaujama ir (ar) teikiamos paslaugos tik gavus visus Mugės prekiautojams ar paslaugų teikėjams reikalingus leidimus (toliau – leidimai).

**III SKYRIUS**

**MUGĖS ORGANIZATORIAUS PAREIGOS**

1. Mugės organizatorius privalo laikytis Renginių organizavimo Šilalės rajono savivaldybės viešosiose vietose taisyklių, patvirtintų Savivaldybės tarybos 2025 m. sausio 30 d. sprendimu Nr. T1-4 „Dėl Renginių organizavimo Šilalės rajono savivaldybės viešosiose vietose taisyklių patvirtinimo“, ir kitų teisės aktų.
2. Mugės organizatorius įsipareigoja:
	1. organizuoti Mugės prekybą tautinio paveldo produktais, tradiciniais gaminiais, tautodailės, dailiųjų amatų ir rankų darbo gaminiais, knygomis, rankų darbo žaislais, suvenyrais, alkoholiu iki 15 proc., žemės ūkio ir maisto produktais;
	2. užtikrinti, kad Mugė būtų organizuojama pagal zonas (atsižvelgiant į prekių suderinamumą, atskiriant maisto pardavėjus nuo ne maisto pardavėjų);
	3. užtikrinti, kad Šilalės rajono prekiautojams būtų taikomos rinkliavos mokesčio lengvatos, vadovaujantis Šilalės rajono savivaldybės tarybos 2025 m. sausio 30 d. sprendimu Nr. 1-15 „Dėl Šilalės rajono savivaldybės prekybos (paslaugų teikimo) viešosiose vietose ir rinkliavų nustatymo nuostatų patvirtinimo“, patvirtintų Šilalės rajono savivaldybės prekybos (paslaugų teikimo) viešosiose vietose ir rinkliavų nustatymo nuostatų 45 punktu;
	4. užtikrinti, kad iš prekybininkų nebūtų imamas joks kitas mokestis, kurį prekybininkui sumokėjus, būtų sudaroma pirmumo teisė registruotis organizuojamoje Mugėje ar pan., kad visiems prekybininkams, būtų sudaromos vienodos prekybos ar paslaugų teikimo galimybės ir sąlygos;
	5. užtikrinti, kad prekybos įranga būtų tvarkinga ir prekiaujama tik 12.1 papunktyje nurodyto asortimento prekėmis iš vienodos spalvos prekybos įrangos (vienoda palapinių spalva visoje Mugėje);
	6. užtikrinti, kad prekybos leidime numatytų prekiautojų skaičius atitiktų faktinį prekiaujančių Mugėje skaičių, prekyba būtų vykdoma paskirtose vietose ir prekiautojai neužimtų didesnio prekybos ploto nei numatyta išduotame leidime;
	7. užtikrinti, kad prekybos stendai ar prekystaliai būtų tvarkingi ir atitiktų Mugės tematiką, būtų įrengtos tvarkingos asortimentą ir produkciją pristatančios iškabos bei nebūtų naudojama išorinė reklama, nesusijusi su Muge;
	8. užtikrinti, kad prekiautojai galėtų vietas pagal Mugės organizatoriaus parengtą schemą užsisakyti iš anksto, registruotis bei apmokėti už pasirinktas vietas elektroniniu būdu;
	9. viešai informuoti apie planuojamą Mugę, reikalavimus prekiautojams ir prekių asortimentui, prekybos vietų skaičių, leidimų išdavimo laiką, vietą ir tvarką;
	10. užtikrinti, kad prekiautojai laikotarpiu nuo registracijos į Mugę pradžios iki Mugės pabaigos greitai ir efektyviai gautų visą būtiną informaciją telefonu ir elektroniniu būdu;
	11. užtikrinti nuolatinį Mugės teritorijos valymą ir priežiūrą, o pasibaigus Mugės darbo laikui sutvarkyti Mugės teritoriją per 24 val. (draudžiama palikti šiukšles prie bendrojo naudojimo šiukšliadėžių ir konteinerių);
	12. užtikrinti Mugės teritorijoje esančių objektų ir asmenų apsaugą, viešąją tvarką Mugės metu;
	13. suderinti su Savivaldybės administracijos Šilalės miesto seniūnija įrenginių išdėstymo viešojoje vietoje schemą, kurioje būtų pažymėtos prekybos ir paslaugų teikimo vietos, biotualetų, šiukšlių konteinerių ir kitų įrenginių vietos, nurodytas jų skaičius ir matmenys;
	14. organizuoti Mugę, atsižvelgiant į Savivaldybės administracijos pasiūlymus ir rekomendacijas;
	15. Savivaldybės administracijai paprašius, pateikti ataskaitą apie pasirengimo Mugei darbus (raštu ir (arba) žodžiu – susitikimo organizaciniams darbams aptarti metu);
	16. pasibaigus Mugei, per 10 darbo dienų Savivaldybės administracijai pateikti ataskaitą apie Mugės prekybos organizavimą ir įsipareigojimų vykdymą, dalyvių skaičių, gautas pajamas, kilusias problemas ir kitą papildomą informaciją, jeigu jos reikalautų Savivaldybės administracija;
	17. gauti Savivaldybės tarybos nustatyta tvarka leidimą organizuoti komercinį renginį;
	18. užtikrinti, kad Mugėje prekiautų ar teiktų paslaugas ne mažiau kaip 60 prekiautojų;
	19. laikytis Lietuvos Respublikos įstatymų, kelių eismo, priešgaisrinės apsaugos, aplinkos apsaugos, darbo saugos ir kitų taisyklių.

**IV SKYRIUS**

**KONKURSO PASKELBIMAS, DALYVIŲ PARAIŠKŲ IR KITŲ DOKUMENTŲ PATEIKIMAS**

1. Informacija apie Konkursą viešai skelbiama Savivaldybės interneto svetainėje [www.silale.lt](http://www.silale.lt).
2. Konkurso skelbime turi būti nurodyta:
	1. trumpa informacija apie organizuojamą Konkursą ir Konkurso sąlygas;
	2. Mugės rengimo data;
	3. būtinų pateikti dokumentų sąrašas;
	4. paraiškų ir kitų būtinų dokumentų pateikimo būdai ir terminai;
	5. paraiškų pateikimo vieta, jos adresas, atsakingo už Konkurso organizacinius darbus asmens kontaktiniai duomenys;
	6. kita aktuali informacija.
3. Asmenys, susipažinę su Konkurso sąlygomis ir norintys dalyvauti Konkurse, skelbime nurodyta tvarka ir terminais pateikia dokumentus Šilalės rajono savivaldybėje adresu: J. Basanavičiaus g. 2-1, Šilalė, I a. 108 kab., užklijuotame ir užantspauduotame voke arba pasirašytame klijavimo vietoje su užrašu „Mugės „Šilalės miesto šventės mugė“ organizatoriaus parinkimo konkursui“. Ant voko taip pat turi būti užrašyti Konkurso dalyvio rekvizitai.
4. Konkurso dalyvis užklijuotame ir užantspauduotame arba pasirašytame klijavimo vietoje voke turi pateikti šiuos lietuvių kalba surašytus būtinus dokumentus:
	1. visiškai užpildytą nustatytos formos paraišką (1 priedas), patvirtintą Konkurso dalyvio vadovo ar jo įgalioto asmens parašu ir antspaudu (jei naudojamas);
	2. Konkurso dalyvio įstatų ar juos atitinkančio dokumento patvirtintas kopijas;
	3. praėjusių dvejų metų dokumentus, kuriuose yra duomenų, patvirtinančių Konkurso dalyvio patirtį organizuojant muges miesto švenčių metu (ne mažiau kaip 60 dalyvių);
	4. valstybės įmonės Registrų centro, Valstybinės mokesčių inspekcijos ir Valstybinio socialinio draudimo fondo valdybos išduotus dokumentus arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį, kad Konkurso dalyvis atitinka Aprašo 4 punkte nurodytus reikalavimus. Dokumentai turi būti išduoti ne vėliau kaip prieš 30 dienų iki voko su paraiška dalyvauti Konkurse registravimo dienos.
	5. Rekomendaciją (ar kelias rekomendacijas) iš partnerių (viešųjų įstaigų, savivaldybių ir kt.), su kuriais buvo organizuotos miestų švenčių mugės.
5. Savivaldybės administracijos I a. 108 kab., dokumentų priėmimo vietoje registruojant pateiktą užklijuotą ir užantspauduotą arba pasirašytą klijavimo vietoje voką su 16 punkte nurodytais dokumentais, ant jo užrašomas registravimo numeris bei tikslus priėmimo laikas. Pažeisti vokai nepriimami.
6. Konkursui pateikti dokumentai dalyviui negrąžinami. Komisija privalo saugoti gautus dokumentus Konkurso organizavimo laikotarpiu ir 1 (vienus) metus Konkursui pasibaigus.
7. Konkurso dalyvių pateikta informacija Konkurso organizavimo laikotarpiu, kol neparinktas laimėtojas, yra neskelbiama ir neteikiama tretiesiems asmenims, išskyrus įstatymų nustatytus atvejus.

**V SKYRIUS**

**VOKŲ SU PARAIŠKOMIS ATPLĖŠIMAS, KONKURSO DALYVIŲ PARAIŠKŲ IR KITŲ DOKUMENTŲ TIKRINIMAS, VERTINIMAS IR KONKURSO LAIMĖTOJO PASKELBIMAS**

1. Pasibaigus paraiškų dalyvauti Konkurse ir kitų dokumentų pateikimo terminui, Konkurso dalyvių pateikti ir užregistruoti vokai atplėšiami Komisijos posėdyje. Komisijos posėdis organizuojamas per 5 d. d. po dokumentų pateikimo termino pabaigos. Vokai. pateikti po nustatyto laiko, neatplėšti grąžinami Konkurso dalyviui. Komisijos posėdyje gali dalyvauti Konkurso dalyviai, pateikdami Komisijai patikrinti atstovaujamos organizacijos registracijos pažymėjimą, asmens tapatybę patvirtinantį dokumentą ar įgaliojimą, suteikiantį teisę atstovauti fiziniam ar juridiniam asmeniui.
2. Posėdžio metu Komisija:
	1. atplėšusi vokus, patikrina Konkurso dalyvių pateiktus dokumentus ir surašo protokolą, kuriame nurodo visų dokumentų pavadinimus ir lapų skaičių;
	2. atmeta paraišką, jeigu:
		1. pateikti ne visi 16 punkte nurodyti dokumentai;
		2. paraiška užpildyta ne visiškai arba neteisingai.
	3. išnagrinėja Konkurso dalyvių pateiktus dokumentus ir, remdamasi 22 punkte nustatytu kriterijumi, nustato Konkurso laimėtoją.
3. Viešųjų renginių komisija vertina kiekvieno Konkurso dalyvio paraišką organizuoti Mugę, atsižvelgdama į šį kriterijų:

|  |  |
| --- | --- |
| **Vertinimo kriterijus** | **Prisidėjimo suma, Eur** |
| Prisidėjimas prie Šilalės miesto šventės organizavimo |  |

1. Konkurso laimėtoju skelbiamas atitinkančius reikalavimus dokumentus pateikęs ir prie Šilalės miesto šventės organizavimo didžiausią prisidėjimo sumą skyręs Konkurso dalyvis.
2. Jei daugiau kaip vienas Konkurso dalyvis pasiūlo tokio paties dydžio prisidėjimo sumą Šilalės miesto šventei organizuoti, Konkurso laimėtoju tampa asmuo, kurio vokas su dokumentais įregistruotas anksčiau.
3. Konkurso laimėtoju gali tapti ir vienintelis Konkurso dalyvis, jei jo paraiška ir pateikti dokumentai atitinka visus reikalavimus.
4. Konkurso rezultatai ir laimėtojas įrašomi Komisijos posėdžio protokole. Protokole atskirai nurodomi tie Konkurso dalyviai, kurių pateikti dokumentai neatitinka 16 punkte nustatytų reikalavimų. Konkurso Komisijos posėdžio protokolą pasirašo visi posėdyje dalyvaujantys Konkurso komisijos nariai.
5. Apie nustatytą Konkurso laimėtoją – Mugės organizatorių – ne vėliau kaip per 2 darbo dienas Konkurso komisija paskelbia Savivaldybės interneto puslapyje [www.silale.lt](http://www.silale.lt) ir elektroniniu paštu informuoja visus Konkurso dalyvius jų nurodytu el. pašto adresu.
6. Jeigu dalyvauti Konkurse neužsiregistravo nė vienas dalyvis, Konkursas laikomas neįvykusiu ir skelbiamas pakartotinai.
7. Konkurso dalyviai, nesutinkantys su Konkurso rezultatais, turi teisę per 3 darbo dienas nuo Konkurso rezultatų paskelbimo dienos Konkurso komisijai raštu arba el. paštu info@silale.lt pateikti pretenziją.
8. Pretenzija išnagrinėjama ir atsakymas pateikiamas pareiškėjui ne vėliau kaip per 2 darbo dienas tokia forma, kokia buvo gauta pretenzija.

**VI SKYRIUS**

**SUTARTIES SUDARYMAS**

1. Savivaldybės administracija su Mugės organizatoriumi per 10 darbo dienų nuo Konkurso Komisijos rezultatų paskelbimo dienos, bet ne anksčiau kaip po 5 darbo dienų nuo Konkurso Komisijos rezultatų paskelbimo dienos, pasirašo Mugės organizavimo sutartį (2 priedas). Jeigu Konkurso laimėtojas arba jo įgaliotas atstovas laiku neatvyko pasirašyti sutarties, Komisija turi teisę siūlyti kitam pagal eiliškumą geriausiai įvertintam Konkurso dalyviui pasirašyti sutartį arba anuliuoti Konkurso rezultatus ir skelbti naują Konkursą. Mugės organizatorius Savivaldybės administracijai į nurodytas sąskaitas ne vėliau kaip per 5 darbo dienas nuo sutarties pasirašymo dienos sumoka nustatyto dydžio vietinės rinkliavos mokestį už leidimą organizuoti komercinį renginį ir perveda prisidėjimo sumą Šilalės miesto šventės organizavimui, taip pat, likus ne mažiau kaip 10 darbo dienų iki Mugės pradžios, sumoka nustatyto dydžio vietinės rinkliavos mokestį už kiekvieną Mugės dalyvį pagal pateiktą dalyvių sąrašą.
2. Savivaldybės administracijos ir Konkurso dalyvių ginčai nagrinėjami Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Šilalės miesto šventės mugės

 organizatoriaus parinkimo tvarkos aprašo

 1 priedas

(Paraiškos organizuoti mugę „Šilalės miesto šventės mugė“ forma)

**PARAIŠKA ORGANIZUOTI MUGĘ**

**„ŠILALĖS MIESTO ŠVENTĖS MUGĖ“**

**1. Informacija apie juridinį asmenį, pageidaujantį dalyvauti mugės „Šilalės miesto šventės mugė“ (toliau – mugė) organizatoriaus parinkimo konkurse**

|  |
| --- |
|  |
|  |
| *(paraišką teikiančio juridinio asmens pavadinimas, įmonės kodas, buveinės adresas, telefonas, el. paštas)* |
|  |
| *(paraišką teikiančio juridinio asmens vadovo ar jo įgalioto asmens vardas, pavardė, el. paštas)* |
|  |
|  |
|  *už mugę ne mažiau 2 atsakingų asmenų vardai, pavardės, telefonai, el. paštai)*  |

**2. INFORMACIJA APIE MUGĘ:**

|  |  |
| --- | --- |
| 2.1. MUGĖS VIETA | **J. BASANAVIČIAUS, DARIAUS IR GIRĖNO, S. GAUDĖŠIAUS, VYTAUTO DIDŽIOJO IR NEPRIKLAUSOMYBĖS GATVĖS** |
| *(ADRESAS)* |
| 2.2. MUGĖS DATA | **2025 M. RUGPJŪČIO 2 D.** |
| 2.3. MUGĖS DARBO LAIKAS | **RENGINIO LAIKAS – 10.00–20.00 VAL.** |
| **PASIRUOŠIMO RENGINIUI LAIKAS – NUO 6 VAL. IKI MUGĖS PRADŽIOS.** |
| **RENGINIO VIETOS SUTVARKYMO LAIKAS – PER 24 VAL. PASIBAIGUS MUGEI.** |
| 2.4.\_PLANUOJAMAS PREKYBININKŲ SKAIČIUS MUGĖJE |  |
| 2.5. Prekybos įranga mugėje |  |
|  | *(vienodos baltos spalvos palapinės ar pan.)* |
| 2.6.\_Mugės organizavimo aprašymas |  |
|  | *(aprašoma, kaip bus užtikrinamas dalyvių saugumas, pateikiamas mugės teritorijos tvarkymo planas, informacijos sklaida, transporto eismo koregavimo planas ir kita)* |
| 2.7. Informacija apie mugių organizavimą miesto šventėse per praėjusius dvejus metus, kuriose dalyvavo ne mažiau kaip 60 prekiautojų ar paslaugų teikėjų |  |
|  | *(įrašomas organizuotų renginių skaičius, prie paraiškos pridedami dokumentai, įrodantys renginyje dalyvavusių prekiautojų ar paslaugų teikėjų skaičius)* |
| 2.8. Informacija apie mugėje dalyvausiančių prekiautojų ar paslaugų teikėjų išankstinį registravimą  |  |
|  | *(aprašoma, kaip bus vykdoma išankstinė dalyvausiančių prekiautojų registracija)* |
| 3. Siūloma prisidėjimo suma Šilalės miesto šventei organizuoti |  |
|  | *(prisidėjimo suma, Eur)* |

PRIDEDAMA  *(Mugės „Šilalės miesto šventės mugė“ organizatoriaus parinkimo tvarkos aprašo (toliau – Aprašo) 16.2–16.5 papunkčiuose nurodyti dokumentai):*

|  |
| --- |
| 1.  |
| 2.  |
| 3.  |
| 4.  |
| Kiti dokumentai |

Pavirtiname, kad paraiškoje pateikta informacija yra tiksli ir teisinga, pareiškėjas atitinka Konkurso sąlygas, nėra bankrutavęs ar bankrutuojantis, nėra likviduojamas ar restruktūrizuojamas, nėra su kreditoriais sudaręs taikos sutarties, sustabdęs ar apribojęs savo veiklos, sąskaitos nėra areštuotos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(parašas)*

Patvirtiname, kad esame susipažinę su Aprašu ir sutinkame su reikalavimais Konkurso dalyviams ir Konkurso sąlygomis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(parašas)*

Laimėję konkursą, įsipareigojame pasirašyti Apraše nurodytą sutartį.

|  |  |  |  |  |
| --- | --- | --- | --- | --- |
|  |  |  |  |  |
| *(Pareigų pavadinimas)* |  | *(parašas)* |  | *(vardas, pavardė)* |

**Jūsų asmens duomenų valdytojas:** Šilalės rajono savivaldybės administracija (juridinio asmens kodas 188773720, adresas: J. Basanavičiaus g. 2-1, 75138 Šilalė, el. p. info@silale.lt). Su asmens duomenų tvarkymo Šilalės rajono savivaldybės administracijoje taisyklėmis galima susipažinti svetainėje adresu [www.silale.lt](http://www.silale.lt).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Šilalės miesto šventės mugės

 organizatoriaus parinkimo tvarkos aprašo

 2 priedas

(Mugės „Šilalės miesto šventės mugė“ organizavimo pavyzdinė sutarties forma)

**MUGĖS „ŠILALĖS MIESTO ŠVENTĖS MUGĖ“**

**ORGANIZAVIMO SUTARTIS**

202 m. d. Nr.

Šilalė

**I SKYRIUS**

**SUTARTIES ŠALYS**

1. Šilalės rajono savivaldybės administracija (toliau – Administracija), atstovaujama administracijos direktoriaus Andriaus Jančausko, veikiančio pagal Šilalės rajono savivaldybės administracijos nuostatus, ir ..................... (toliau – Organizatorius), atstovaujamas ..................... , veikiančio (- čios) pagal ......................, toliau kartu vadinamos Šalimis, o kiekviena atskirai Šalimi, sudarė šią mugės „Šilalėse miesto šventės mugė “ organizavimo sutartį (toliau – Sutartis) ir susitarė dėl toliau išvardintų sąlygų.

**II SKYRIUS**

**SUTARTIES OBJEKTAS**

1. Organizuoti mugę „Šilalės miesto šventės mugė“ (toliau – Mugė). Mugė organizuojama 2025 m. rugpjūčio 2 d., Šilalėje, J. Basanavičiaus, Dariaus ir Girėno, S. Gaudėšiaus, Vytauto Didžiojo ir Nepriklausomybės gatvėse. Mugės organizavimo laikas yra nuo 10 iki 20 val., pasiruošimo Mugės organizavimui laikas – nuo 6.00 iki mugės pradžios, organizuojamos Mugės vietos sutvarkymo laikas – per 24 val. pasibaigus Mugei.

**III SKYRIUS**

**ŠALIŲ TEISĖS IR ĮSIPAREIGOJIMAI**

1. Administracija įsipareigoja:
	1. leisti suderintoje Mugės išdėstymo schemoje nurodytose vietose pradėti statyti mažąją architektūrą (laikinus statinius, prekybines palapines, prekystalius ir kt.) ne anksčiau kaip 1 (viena) para iki renginio pradžios;
	2. suteikti informaciją bei atlikti visus veiksmus, reikalingus Organizatoriui Sutarties vykdymui;
	3. užtikrinti, kad visa informacija jos pateikimo metu būtų tiksli ir išsami;
	4. Administracija turi teisę tikrinti, kaip vykdomi Sutarties įsipareigojimai;
2. Organizatorius įsipareigoja:
	1. organizuoti mugę „Šilalės miesto šventės mugė“ 202 m. d. Šilalėje, J. Basanavičiaus g., Dariaus ir Girėno g., S. Gaudėšiaus, Vytauto Didžiojo g. ir Nepriklausomybės g., organizuoti prekybą tautinio paveldo produktais, tradiciniais gaminiais, tautodailės, dailiųjų amatų ir rankų darbo gaminiais, knygomis, rankų darbo žaislais ir suvenyrais, alkoholiniais gėrimais iki 15 proc., žemės ūkio ir maisto produktais;
	2. užtikrinti, kad Mugė būtų organizuojama pagal zonas (atsižvelgiant į prekių suderinamumą, atskiriant maisto pardavėjus nuo ne maisto pardavėjų);
	3. užtikrinti, kad Šilalės rajono prekiautojams būtų taikomos rinkliavos mokesčio lengvatos, vadovaujantis Šilalės rajono savivaldybės tarybos 2025 m. sausio 30 d. sprendimu Nr. 1-15 „Dėl Šilalės rajono savivaldybės prekybos (paslaugų teikimo) viešosiose vietose ir rinkliavų nustatymo nuostatų patvirtinimo“ patvirtintų Šilalės rajono savivaldybės prekybos (paslaugų teikimo) viešosiose vietose ir rinkliavų nustatymo nuostatų 45 punktu, ir netaikomas Mugės organizatoriaus administracinis mokestis;
	4. užtikrinti, kad iš prekybininkų nebūtų imamas joks kitas mokestis, kurį prekybininkui sumokėjus, būtų sudaroma pirmumo teisė registruotis organizuojamoje Mugėje ar pan., kad visiems prekybininkams, būtų sudaromos vienodos prekybos ar paslaugų teikimo galimybės ir sąlygos;
	5. užtikrinti, kad prekybos įranga būtų tvarkinga ir prekiaujama tik Sutarties 4.1 papunktyje nurodyto asortimento prekėmis iš vienodos spalvos prekybos įrangos (vienoda palapinių spalva visoje Mugėje);
	6. užtikrinti, kad prekybos leidime numatytų prekiautojų skaičius atitiktų faktinį prekiaujančių Mugėje skaičių, prekyba būtų vykdoma paskirtose vietose ir prekiautojai neužimtų didesnio prekybos ploto nei numatyta išduotame leidime;
	7. užtikrinti, kad prekybos stendai ar prekystaliai būtų tvarkingi ir atitiktų mugės „Šilalės miesto šventės mugė“ tematiką, būtų įrengtos tvarkingos asortimentą ir produkciją pristatančios iškabos bei nebūtų naudojama išorinė reklama, nesusijusi su Muge;
	8. užtikrinti, kad prekiautojai galėtų vietas pagal Mugės organizatoriaus parengtą schemą užsisakyti iš anksto, registruotis bei apmokėti už pasirinktas vietas elektroniniu būdu;
	9. viešai informuoti apie planuojamą Mugę, reikalavimus prekiautojams ir prekių asortimentui, prekybos vietų skaičių, leidimų išdavimo laiką, vietą ir tvarką;
	10. užtikrinti, kad prekiautojai laikotarpiu nuo registracijos į Mugę pradžios iki Mugės pabaigos greitai ir efektyviai gautų visą būtiną informaciją telefonu ir elektroniniu būdu;
	11. užtikrinti nuolatinį Mugės teritorijos valymą ir priežiūrą, o pasibaigus Mugės darbo laikui sutvarkyti Mugės teritoriją per 24 val. (draudžiama palikti šiukšles prie bendrojo naudojimo šiukšliadėžių ir konteinerių);
	12. užtikrinti Mugės teritorijoje esančių objektų ir asmenų apsaugą, viešąją tvarką Mugės metu;
	13. suderinti su Administracija įrenginių išdėstymo viešojoje vietoje schemą, kurioje būtų pažymėtos prekybos vietos, biotualetų, šiukšlių konteinerių ir kitų įrenginių vietos, nurodyti jų skaičių ir matmenis;
	14. organizuoti Mugę, atsižvelgiant į Administracijos pasiūlymus ir rekomendacijas;
	15. Administracijai paprašius, pateikti ataskaitą apie pasirengimo Mugei darbus (raštu ir (arba) žodžiu – susitikimo organizaciniams darbams aptarti metu);
	16. pasibaigus Mugei, per 10 darbo dienų Administracijai pateikti ataskaitą apie Mugės prekybos organizavimą ir įsipareigojimų vykdymą, dalyvių skaičių, gautas pajamas, kilusias problemas ir kitą papildomą informaciją, jeigu jos reikalautų Administracija;
	17. sumokėti Administracijai į nurodytas sąskaitas ne vėliau kaip per 5 darbo dienas nuo Sutarties pasirašymo dienos nustatyto dydžio vietinės rinkliavos mokestį už leidimą organizuoti komercinį renginį ir pervesti prisidėjimo sumą \_\_\_\_\_\_\_\_\_\_\_\_\_\_\_ Eur *(suma žodžiais)* Šilalės miesto šventei organizuoti, taip pat, likus ne mažiau kaip 10 darbo dienų iki Mugės pradžios, nustatyto dydžio vietinės rinkliavos mokestį už kiekvieną Mugės dalyvį pagal pateiktą dalyvių sąrašą;
	18. Organizatoriui sumokėjus Administracijai vietinės rinkliavos mokestį už leidimą organizuoti komercinį renginį, vietinės rinkliavos mokestį už leidimo išdavimą prekiauti ar teikti paslaugas pagal Mugės dalyvių sąrašą bei pervedus prisidėjimo sumą Šilalės miesto šventei organizuoti ir neįvykus Mugei dėl nenugalimos jėgos aplinkybių (pavyzdžiui karo, maišto, sabotažo; stichinės nelaimės; sprogimo, gaisro, mašinų, gamybinių pastatų ir kurių nors (arba visų) vidaus komunikacijų sunaikinimo; valstybės valdymo institucijų veiksmų; epidemijos ir kt.), jis bus grąžinamas;
	19. užtikrinti, kad mugėje „Šilalės miesto šventė“ prekiautų ar teiktų paslaugas ne mažiau kaip 60 prekiautojų;
	20. laikytis visų teisės aktų reikalavimų, kuriais reglamentuojama Organizatoriaus ir tokio pobūdžio renginio tvarka.

**IV SKYRIUS**

**BAIGIAMOSIOS NUOSTATOS**

1. Sutartis įsigalioja nuo jos pasirašymo dienos ir galioja iki visiško šalių įsipareigojimų įvykdymo.
2. Sutartis gali būti nutraukta abiejų Šalių rašytiniu susitarimu.
	1. Administracija, raštu įspėjusi Organizatorių, turi teisę vienašališkai nutraukti Sutartį, jeigu Organizatorius nevykdo įsipareigojimų.
	2. Administracija turi teisę vienašališkai nutraukti Sutartį, pasikeitus valstybės lygio ekstremaliosioms situacijoms ir įsigaliojus naujiems valstybės lygio ekstremaliosios situacijos valstybės operacijų vadovo sprendimams ar sąlygoms, neleidžiančioms organizuoti Mugės, Organizatoriui grąžindamas iki Sutarties nutraukimo įmokėtas įmokas ar rinkliavas.
3. Ginčai, kylantys tarp šalių šios Sutarties pagrindu, sprendžiami tarpusavio derybų būdu, o nepavykus susitarti, teisme.
4. Sutarties sąlygos Sutarties galiojimo laikotarpiu negali būti keičiamos. Tais atvejais, kai Sutarties sąlygų keitimo būtinybės nebuvo įmanoma numatyti rengiant dokumentus ir Sutarties sudarymo metu, Šalys gali keisti tik neesmines Sutarties sąlygas.
5. Šalys neatsako už visišką arba dalinį šios Sutarties įsipareigojimų nevykdymą, jei tai atsitinka dėl nenugalimos jėgos, apibrėžtos Civilinio kodekso 6.212 straipsnyje, veikimo.
6. Sutartis sudaroma dviem egzemplioriais, po vieną kiekvienai Šaliai. Abu egzemplioriai turi vienodą teisinę galią.
7. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka.

**V SKYRIUS**

**ŠALIŲ REKVIZITAI IR PARAŠAI**

|  |  |  |
| --- | --- | --- |
| **Administracija** |  | **Organizatorius** |
|  |  |  |
| Šilalės rajono savivaldybės administracijaJ. Basanavičiaus g. 2-1, Šilalė |  | Adresas |
| Juridinio asmens kodas 188773720 |  | Juridinio asmens kodas |
| Bankas „Luminor Bank“, AS Banko kodas 40100 |  | BankasBanko kodas |
| Tel. +370 449 76115, 76122 |  | Tel. |
| Sąskaitos Nr. LT524010044500040033 |  | Sąskaitos Nr. |
| Administracijos direktoriusAndrius Jančauskas ........................... |  | PareigosVardas, pavardė ............................................ |

 \_\_\_\_\_\_\_\_\_\_\_\_\_\_\_\_\_\_\_